**סיכום דף ב – פסיק רישא**

**מודה רבי שמעון בפסיק רישיה ולא ימות**

**דוגמאות :**  
1. נר שאחורי הדלת. (שבת קכ ע"ב)

2. מילת בשר שיש עליו בהרת. (שבת קלג ע"א)

3. קינוח עם ספוג שאין לו בית אחיזה. (שבת קמג ע"א)

4. מיעוט ענבי הדס ביום טוב. (סוכה לג ע"ב)

5. בעילת בתולה בשבת. (כתובות ו ע"ב)

**הגדרה**

עשה מעשה ונעשית בגללו מלאכה שודאי תעשה בשביל אותו מעשה אף על פי שלא נתכוין לה חייב, שהדבר ידוע שאי אפשר שלא תעשה אותה מלאכה, כיצד הרי שצרך לראש עוף לשחק בו לקטן וחתך ראשו בשבת אף על פי שאין סוף מגמתו להריגת העוף בלבד חייב שהדבר ידוע שאי אפשר שיחתוך ראש החי ויחיה אלא המות בא בשבילו וכן כל כיוצא בזה. (רמב"ם)

**פרטים בדיני פס"ר**

1. מדוע פס"ר אסור (קובץ שיעורים כתובות)  
א. הוודאות שהפעולה המותרת תגרום לפעולה האסורה, מגדיר את שתי הפעולות כפעולה אחת.  
ב. כיוון שהאדם יודע שהפעולה האסורה תקרה, נחשב שהאדם מתכוון גם לאיסור.

2. פס"ר – נשאר איסור תורה או לא ? (יביע אומר חלק ד סימן לד)  
ר' דניאל הבבלי - אפילו פ"ר לא אמרינן דחייב חטאת, דלא אמרינן אלא דמודה ר"ש לר"י שהוא אסור. ר' אברהם בן הרמב"ם – בפס"ר יש חיוב אפילו לר"ש, שמאחר שידע שהאיסור יעשה בודאי, ושמחשבתו אינה נעשית אלא בעשיית המלאכה, הרי חישב לעשות המלאכה, ולפיכך מלאכת מחשבת קרינן ביה וחייב חטאת. וכן נראה מלשון הרמב"ם.  
נפקא מינה – פס"ר באיסור דרבנן.

ובאמת שרוב ככל הפוסקים ס"ל דפסיק רישיה אית ביה חיובא דאורייתא, וכדעת הרמב"ם.

3. פס"ר באיסור דרבנן

תוספות מסכת פסחים דף כה עמוד ב - ליכא למימר דאפילו בפסיק רישיה שרי הכא ר' שמעון משום דהכא מיירי בגרירה דכלים דליכא אלא איסורא דרבנן שהוא חופר כלאחר יד.   
שו"ת תרומת הדשן סימן סד - בשאין מתכוין, נוכל לומר אפילו אי פסיק רישיה הוא שרי, דבאיסור דרבנן יש לחלק בין מתכוין גמור, לפסיק רישיה.  
משנה ברורה סימן שיד ס"ק יא - לענין עיקר הדין הסכימו המ"א וא"ר והגר"א והגרע"א דפסיק רישא אסור אף במלתא דרבנן.  
   
4. ספק פס"ר   
רמ"א סימן שטז סעיף ג- יש ליזהר שלא לסגור תיבה קטנה, או לסתום כלים שזבובים בו בשבת, דהוי פסיק רישיה שיצודו שם.   
משנה ברורה סימן שטז ס"ק טז - עיין בט"ז שהכריע דמכיון שהפריח הזבובים שראה בעיניו תו אין צריך לעיין ולדקדק אולי יש שם עוד איזה זבובים כיון דזה לא הוי אלא ספק פסיק רישיה במילתא דרבנן דהוא דבר שאין במינו ניצוד אין להחמיר כל כך.  
רמ"א יו"ד סימן פז סעיף ו - יש אומרים דאסור לחתות האש תחת קדירה של עו"ג, לפי שהם מבשלים בהם פעמים חלב פעמים בשר, והמחתה תחת קדירה שלהם בא לידי בישול בשר בחלב.  
חידושי ר' עקיבא איגר – קשה לי הרי אינו מתכוון לבשל רק לחתות באש, ופסיק רישא לא הוי דשמא לא בישל הנכרי בקדירה בשר וגם חלב. וצריך לומר דדוקא בספק דלהבא שמא לא יהיה נעשה כן במעשה שלו כגון גורר כסא וספסל דהוי ספק שמא בגרירתו לא יעשה גומא, אבל בספק שעבר כמו כאן שאם יש בקדירה זו בלוע בשר וחלב בחתוי זה בודאי יתבשל, אלא שהספק שמא אין בו בליעת בשר בחלב זה מקרי פסיק רישא.

5. פס"ר בשתי פעולות   
חידושי הרשב"א - בירושלמי נראה שהתירו לנעול לכתחלה ביתו לשמור ביתו וצבי שבתוכו, דכיון שהוא צריך לשמור ביתו אף על פי שעל ידי כך ניצוד הצבי ממילא מותר ובלבד שלא יתכוין לשמור את הצבי בלבד, ולכן אם צריך לנעול בעדו מותר אף על פי שמתכוון שיהא הצבי ניצוד בתוכו.